โมแจงสตูดิโอส์

โมแจงสตูดิโอส์ () เป็นบริษัทพัฒนาเกมสัญชาติสวีเดนและเป็นบริษัทลูกของเอกซ์บอกซ์เกมสตูดิโอส์ ตั้งอยู่ที่เมืองสต็อกโฮล์ม ก่อตั้งโดยมาร์คุส แพร์ช็อน ในปี พ.ศ. 2552 ภายใต้ชื่อ มุเย็งสเปซิฟิเคชันส์ (Mojang Specifications) ซึ่งเป็นการสารต่อชื่อจากกิจการวิดีโอก่อนหน้าที่เขาได้ออกมาเมื่อ 2 ปีก่อน บริษัทได้เริ่มพัฒนาเกมแซนด์บอกซ์อย่างไมน์คราฟต์ในปีเดียวกันกับที่ก่อตั้งบริษัท (ปัจจุบันเกมดังกล่าวได้กลายเป็นเกมที่มียอดขายสูงที่สุดตลอดกาลและประสบความสำเร็จในแพลตฟอร์มต่าง ๆ) ต่อมาในช่วงปลายปี พ.ศ. 2553 แพร์ช็อนได้ร่วมมือกับยาค็อบ พอร์เชียร์ (Jakob Porsé) ดำเนินบริษัทภายใต้ชื่อ มุเย็ง เอบี (Mojang AB) และจ้างคาร์ล มานเนห์ (Carl Manneh) มาเป็นประธานบริหาร เวลาผ่านไปแพร์ช็อนต้องการเลิกทำงานพัฒนาไมน์คราฟต์ จึงเสนอขายสินทรัพย์บริษัท ไมโครซอฟท์ได้เข้าซื้อบริษัทผ่านเอกซ์บอกซ์เกมสตูดิโอส์ (ในเวลานั้นเรียกว่า ไมโครซอฟท์สตูดิโอส์) ในเดือนพฤศจิกายน พ.ศ. 2557 เป็นผลทำให้แพร์ช็อน พอร์เชียร์ และมานเนห์ลาออกจากบริษัท และต่อมาในปี พ.ศ. 2563 บริษัทได้เปลี่ยนชื่อเป็น โมแจงสตูดิโอส์

ในช่วงปี พ.ศ. 2559 บริษัทมีพนักงานจำนวน 70 คน โดยโยนัส มอร์เทนซ็อน เป็นประธานบริหาร และวู บุย เป็นประธานฝ่ายปฏิบัติการ นอกจากไมน์คราฟต์แล้ว บริษัทยังได้พัฒนาเกมการ์ดสะสมแบบดิจิทัลอย่างคอลเลอรส์เบน (Caller's Bane), เกมวางแผนการรบประเภททีละรอบอย่างคราวน์แอนด์เคาน์ซิล (Crown and Council) และเกมภาคแยกอย่างไมน์คราฟต์เอิร์ท (Minecraft Earth) และไมน์คราฟต์ดันเจียนส์ (Minecraft Dungeons)

 เกมที่พัฒนา 
 ปี (พ.ศ.) ชื่อเกม ประเภทเกม แพลตฟอร์ม เชิงอรรถ อ้างอิง 2554 ไมน์คราฟต์(Minecraft) แซนด์บอกซ์ แอนดรอยด์ ไฟร์โอเอส, ไอโอเอส, ลินุกซ์, แมคโอเอส, ไมโครซอฟท์ วินโดวส์, ราสป์เบอร์รีพาย, ทีวีโอเอส, วินโดวส์โฟน   2557 คอลเลอรส์เบน(Caller's Bane) เกมการ์ดสะสมแบบดิจิทัล แอนดรอยด์, แมคโอเอส, ไมโครซอฟท์ วินโดวส์ ชื่อเก่าคือ สกรอลส์ (Scrolls)
แต่ใน google play store ยังใช้เกมชื่อ สกรอลส์  2559 คราวน์แอนด์เคาน์ซิล(Caller's Bane) เกมวางแผนการรบ ลินุกซ์, แมคโอเอส,วินโดวส์   2562 ไมน์คราฟต์คลาสสิก(Minecraft Classic) แซนด์บอกซ์ เบราว์เซอร์ เป็นการปล่อยไมน์คราฟต์รุ่นแรกเริ่มให้เล่นอีกครั้ง  ไมน์คราฟต์เอิร์ท(Minecraft Earth) Augmented reality (AR) แอนดรอยด์, ไอโอเอส อยู่ในช่วงเออร์ลีแอ็กเซส (early access)
ปัจจุบันได้ปิดตัวไปแล้วเมื่อวันที่ 30 มิถุนายน 2021  2563 ไมน์คราฟต์ดันเจียนส์(Minecraft Dungeons) Dungeon crawler วินโดวส์, นินเท็นโด สวิตช์, เพลย์สเตชัน 4, เอกซ์บอกซ์วัน  2566ไมน์คราฟต์เลเจนด์
(Minecraft Legend )เกมแอ็กชันนินเท็นโด สวิตช์,เพลย์สเตชัน 4 ,เพลย์สเตชัน 5 , วินโดวส์ , เอกซ์บอกซ์วัน , เอกซ์บอกซ์ซีรีส์เอกซ์และซีรีส์เอส  

 เกมที่จัดจำหน่าย 

 ปี (พ.ศ.) ชื่อเกม แพลตฟอร์ม ผู้พัฒนา อ้างอิง 2559 โคบอลต์(Cobalt) ไมโครซอฟท์ วินโดวส์, เอกซ์บอกซ์ 360, เอกซ์บอกซ์วัน ออกซายเกมสตูดิโอ(Oxeye Game Studio)  2560 โคบอลต์ดับเบิลยูเอเอสดี(Cobalt WASD) ไมโครซอฟท์ วินโดวส์ 

 หมายเหตุ 

 อ้างอิง 

 แหล่งข้อมูลอื่น